Tazzayrit tɛawed tsekcem tamaziɣt ɣer wannar-ines s usbeddi n sin n yigezduyen (uɣalen d tisedduyin deg 1997) i tutlayt d yidles Amaziɣ, deg Tizi-Uzzu d Bgayet. Tulɣa tunṣibt tettwaxdem uqbel kan timesbaniyin i d-yettwahegin sɣur Amussu Adelsan Amaziɣ zdat n unejmuɛ aɣelnaw di Lezzayer tamanaɣt (di 25 yennayer 1990). Ay-agi ilaq-as mraw n yiseggasen umbaɛd tidyanin n tefsut n 1980 iwakken ad yeqbel udabu asdawan akken ad yilli uḥric n tmaziɣt deg wannar-is. Akken bɣunt illint tweltin akked temgalwa n tsertit tikmamin n usnulfu-agi,2 yerna akken bɣunt ilint tlisa d yiɣeblan imeqranen i d ttmagarent snat-agi n tsudduyin, ay-agi yettuneḥsab d asnarni yesɛan azal.